  Майя Бывальцева 2019-тӥ арын шуркынмон пумозь Удмуртиын интыысь интые ветлӥсь тямыс эм огъетъёс басьтозы. Со сярысь улосвыл тӧролэн пресс-службаез ивортэ. Дышем тӥрлык сяна, автомобильёсы ватсаса куинь флюорографъёс но вить маммографъёс пуктозы. Калык пӧлын диспансеризаци ортчытон понна эм транспорт элькунысь кыдёкысь ёросы ветлоз. Выльдӥськонъёслы федерал коньдэтысь 67 миллион 500 сюрс манет висъязы, улосвыл коньдэтысь – 102 миллион 500 сюрс манет. Удмуртиын эмъюрттэт сётонэз умоятон понна фельдшер-акушер пунктъёс пукто но санавиаци ужа. Озьы ик 114 эмъюртъёс нырысетӥ эмъюрттэт сётӥсь эм огазеяськонлэсь выль модельзэ кылдытонъя ӵектосэ пырисько. Тодэ вайытом, 2020-тӥ арын Удмуртиын 47 ФАП-ёсты выльдыны чаклало.  Тегъёс: Тазалык Удмуртия коньдон тазалыкезутён  